রাশিদ আসকারী বিশ্ববিদ্যালয় জীবন থেকেই লেখালেখি করেন। দুই যুগের অধিককাল ধরে সৃজনশীল, মননশীল এবং গবেষণাধর্মী লেখালেখির সঙ্গে যুক্ত রয়েছেন। ইতোমধ্যে ১টি সম্পাদনা গ্রন্থসহ মোট ৮টি গ্রন্থ এবং শতাধিক প্রবন্ধ-নিবন্ধ-কলাম রচনা করেছেন। তবে পাঠকের কাছে ইংরেজি ভাষার প্রাবন্ধিক হিসেবে বেশি পরিচিত। অবশ্য একজন গল্পকার ও সাহিত্য সমালোচক হিসেবেও তার খ্যাতি রয়েছে। রাশিদ আসকারী বলেন "“উপাচার্য সত্ত্বার চাইতে লেখক সত্ত্বা আমার কাছে বেশি গুরুত্বপূর্ণ"”। সৃজনশীল ও মননশীল উভয় রাজ্যের লেখনিতে রাশিদ আসকারী সিদ্ধহস্ত। একটি আন্তর্জাতিক লেখক জরিপে বাংলাদেশের সেরা ১০ উদীয়মান ইংরেজি লেখকের তালিকাভুক্ত হন। জরিপটি করেছে ‘দ্য অথার সাকসেস কোচ’ (The Author Success Coach) নামের একটি আন্তর্জাতিক প্রকাশনা ও জরিপ প্রতিষ্ঠান। তালিকার শীর্ষে রয়েছেন বাংলাদেশি বংশোদ্ভূত "দ্য গোল্ডেন এজ" খ্যাত ইংল্যান্ড প্রবাসী লেখিকা তাহমিমা আনাম। তালিকার দ্বিতীয় স্থানেই রয়েছেন ড. রাশিদ আসকারী। 



আন্তর্জাতিক জার্নালে প্রকাশনা
সাহিত্য
প্রকাশনা
গ্রন্থ